13 Muntu* ense akōkele bininge ba lupusa batabukile bukatampe,+ ke-pantu i kutupu lupusa shi ke pa mwandapo wa Leza;+ ba lupusa badi’ko badi pa bitenta byabo bishileshile pa mwanda wa Leza.+2 Nanshi, yewa ense ulwa na lupusa walu na mpangiko ya Leza; boba balwa nayo bakeletela butyibi abo bene.3 Mwanda boba babikele i bantu ba kutyina, ke pa mwandapo wa biyampe, aa, i pa mwanda wa bibi.+ Le usaka uleke kutyina wa lupusa? Longa nyeke biyampe,+ nabya nandi ukakutendela;4 mwanda i mwingidi wa Leza wingila pa mwanda wa kamweno kobe. Ino shi abe uloñanga bibi, tyina moyo, mwanda kaselelepo kipete bitupu. I mwingidi wa Leza, wa kulubula kinongo mwanda wa kulombola bukalabale pa* yewa ulongalonga bibi.5 Nanshi kudi bubinga bomufwaninwe kukōkelela bininge, ke enkapo pa mwanda wa bukalabale’bu ino i ne pa mwanda wa mutyima wenu wa mundamunda.+6 O mwanda mwine musonkanga ne musonko; mwanda i bengidi ba Leza bengidila bantu mafuku onso ino mingilo.7 Longelai bonso byobya bibafwaninwe: yewa usaka musonko, musonko;+ yewa usaka mulambu, mulambu; yewa usaka kutyinwa, mwamutyina;+ yewa usaka bulēme, mwamulēmeka.+8 Kemwakikalai na mapu a muntu nansha umo,+ poso enka a kwisanswa banwe bene na bene; mwanda yewa ense usenswe mukwabo wafikidija bijila.+9 Mwanda mukanda wa bijila unena’mba, “Kokalonga makoji,+ kokepayañana,+ kokeba,+ kokekala na lwiso,”+ nansha shi kwikale mbila’ka, yonso i mikongelwe pamo mu bino binenwa’mba: “Sanswa mukwenu mowisanshilwe abe mwine.”+10 Buswe kebuloñangapo mukwabo bibi;+ nanshi, buswe ko kufikidila kwa bijila.+11 Longai bino’bi, mwanda muyukile bitatyi, amba ke nsá ya kulanguka mu tulo,+ mwanda pano lupandilo lwetu lubafwena pabwipi kutabuka kitatyi kyotwaitabije.12 Bufuku ke bwende palampe; kebusa kukya. Nanshi twelei mingilo ya fukutu+ ino tuvwalei byabulwi bya kitōkeji.+13 Tunangei bya bulēme+ pamo bwa mu mwinya, ke mu mafetyipo mabimabi* ne bunkolwankolwa, ke mu busekesepo ne kwiendeja pampikwa bumvu,*+ ke mu lupotopotopo ne mukao.+14 Ino vwalai Mfumwetu Yesu Kidishitu,+ kadi kemwakikwatai mpango ya bya kusakasaka bya ngitu.+
bem_Latn